Az esetek legnagyobb százalékában automatizált, tömeges támadások segítségével fertőznek meg (nem csak) WordPress weboldalakat. Általában már viszonylag régóta jól ismert sebezhetőségekre utaznak, amiket támadók csak abban az esetben tudnak kihasználni, ha a weboldal nincs megfelelően karbantartva. Sajnos azonban a fertőzés utáni gyors frissítés nem fogja megoldani a problémát, mert a fertőzés általában főleg nem a sebezhetőséget tartalmazó bővítményt, sablont, vagy egyéb összetevőt érinti, hanem minden mást. Ráadásul a legújabb vírusok már nem csak feltétlenül a weboldal fájljaira korlátozódnak.  A másik lehetőség, hogy a fertőzés a tárhelyszolgáltató oldaláról érkezik. Sajnos ez egyre gyakoribb probléma, amit a nem megfelelően üzemeltetett és beállított szerveres környezet okoz.